Blakstad
        
         (tettsted i Froland)
Store norske leksikon,Geografi,Norges geografi,Agder,Froland
Blakstad er et tettsted i Froland kommune i Agder. Tettstedet er ifølge SSBs definisjon 2,7 km², og har 3306 innbyggere (2022).
Blakstad er administrasjonssenter i Froland kommune. Tettstedet ligger på begge sider av Nidelva, Osedalen på vestsiden og Blakstad med Blakstad stasjon på Arendalsbanen på østsiden. Fv. 42 (Arendal-Evje-Egersund; lokalt kalt Frolandsveien) går gjennom Blakstad og forbinder tettstedet med Arendal sentrum, ca. 10 km mot sørøst. Fra tettstedet fører ellers Fv. 408 langs østsiden av Nidelva sørover til Rykene på grensen til Grimstad. Mange av de bosatte i tettstedet har arbeid i Arendal.Navnet Blakstad er dannet av det norrøne mannsnavnet Blakkr el. Blakki og stad. Kart  Les mer i Store norske leksikon Froland